Blaðamannafundur var haldinn í Hörpu í gær en þar sátu fyrir svörum þeir Ólafur Elíasson hönnuður glerhjúpsins , Ósbjörn Jacobsen og Peer Jeppesen aðalarkitektar hússins og Pétur J. Eiríksson stjórnarformaður Portusar . Þeir fóru yfir þær hugmyndir sem lágu að baki Hörpunni og tilvísanir hennar í íslenska náttúru . Voru þeir ánægðir með hvernig þær hugmyndir höfðu þróast yfir í það mannvirki sem nú er að rísa . Á fundinum kom m.a. fram að Vladimír Ashkenazy muni verða fyrsti stjórnandinn til að stíga á svið og stjórna Sinfóníuhljómsveit Íslands þann 4. maí 2011 . Að sögn Péturs er aðalsalur Hörpunnar þegar uppbókaður frá opnun hússins og fram til jóla 2011 . Frá blaðamannafundi í Hörpu 29. júní 2010 - mynd S. Pálsson Listamaðurinn Ólafur Elíasson hannaði glerhjúpinn og sést hér við stuðlabergsgrind sem er hluti listaverksins